cyanic-selkie/wikianc huggingface dataset:
Lamborghini Islero
Carreiras
Aínda que o Islero non estaba pensado para ser un modelo de carreiras, os entusiastas franceses Paul Rilly e Roger Levève intentaron introducir un Islero lixeiramente modificado (chasis 6348) nas 24 Horas de Le Mans de 1975 para competir na clase GTX. O coche estaba equipado con freos e suspensións melloradas, sistema de admisión e escape de aire modificado, unha gaiola antienvorco, un depósito de combustible 100 l, arnés de cinco puntos, iluminación do dorsal e correas no capó. O Islero sufriu un accidente durante a cualificación e non foi competitivo cun mellor tempo de volta de 5:28.00. Aínda que no último minuto os oficiais de carreira permitiron ao equipo Islero entrar na carreira principal debido á retirada doutro participante, o equipo xa abandonara o circuíto despois do accidente e non competiu..
A Torre, Rebordaos, O Saviñao
A Torre é un lugar da parroquia de Rebordaos no concello do Saviñao, na comarca da Terra de Lemos.
Ivrea
Batalla das Laranxas
A principal celebración do entroido de Ivrea céntrase na Batalla das Laranxas. Isto implica a uns miles de habitantes, divididos en nove equipos de combate sobre o terreo, que lanzan laranxas a decenas de equipos baseados en carros, con bastante violencia, durante os tres días principais do entroido: domingo, luns e martes. O entroido ten lugar 40 días antes da Semana Santa e remata a noite do "Martes Gordo" cunha cerimonia solemne que implica un funeral en homenaxe ao Entroido concluído.
Gamergate
Acontecementos
A polémica comezou coa acusación de que a estadounidense creadora de xogos indie Zoe Quinn mantivera relacións sentimentais con xornalistas da industria dos videoxogos. Os acontecementos posteriores levaron á creación do movemento e dos hashtags #GamerGate e #NotYourShield, e levaron a debate a ética xornalística e a liberdade de expresión da industria, chegando a ser exposto o caso na ONU.miniatura| Zoë Quinn en [[2015.]]O movemento GamerGate recibiu unha atención negativa nos medios, non só en EEUU senón noutras partes do mundo; por exemplo, o portal IGN Brasil referiuse tamén ao asunto.
Ataque de denegación de servizo
Ataque distribuído
Dependendo do recurso atacado, o servidor pode reiniciarse ou mesmo colgarse.
Ataques por explotación de protocolos
Os ataques de explotación de protocolo caracterízanse por consumir excesivamente os recursos da vítima principal ao explotar algunha característica específica ou falla de implementación dalgún protocolo instalado no sistema da vítima.
Fondo de Vila, A Laxe, O Saviñao
Fondo de Vila é un lugar da parroquia da Laxe no concello do Saviñao, na comarca da Terra de Lemos.
Julia Benedetti
Julia Benedetti González, nada na Coruña o 25 de setembro de 2004, é unha deportista galega que compite en monopatinaxe. Participou nos Xogos Olímpicos de Toquio 2020.
Traxectoria
Con só 16 anos entrou na historia dos Xogos Olímpicos ao ser unha das 20 deportistas (e a única galega) en disputar a proba de parque na estrea do monopatinaxe como deporte olímpico.
Operación Carballo
Planificación
Os axentes dos servizos secretos alemáns en Italia lograron interceptar unha mensaxe cifrada e saber que Mussolini estaba recluído no Hotel Campo Imperatore, xunto ao Gran Sasso. Este edificio de recente construción estaba próximo a unha grande estación de esquí e accesible só por funicular desde a localidade de Assergi. Cabe destacar que a zona é de difícil topografía, que facía imposible o ataque sorpresa por terra, por tanto, a única opción era por aire usando planadores. Temíase fundadamente que os carabinieri apenas sospeitasen dun intento de rescate, asasinasen a Mussolini, polo que Student secuestrou o xeneral dos carabinieri, Ferdinando Soletti, para que respondese coa súa vida pola seguridade do Duce.
O rescate
Tras descubrir a Mussolini nun balcón da segunda planta do hotel, Skorzeny e outros homes das Waffen-SS lograron situar facilmente a habitación do Duce, entraron rapidamente ao edificio levando a Soletti por diante e sacaron o Duce do hotel, confiándolle Skorzeny que se estaba a realizar ese rescate por orde persoal de Hitler. Segundo as memorias do propio Skorzeny, Mussolini respondeu emocionado «Eu sabía que o Führer non me abandonaría!»
Abi Feijó
Filmografía
Entre as súas obras encóntranse:
Argumento ad nauseam
Funcionamento
É un mecanismo común para reforzar lendas urbanas ou teorías conspirativas, repetindo afirmacións verdadeiras ou falsas até que se asentan como parte das crenzas dun individuo ou sociedade, converténdoas en "verdades incontestables".
Esta falacia provén da falsa crenza de que se alguén se enfada ou dedica tantas enerxías á repetición dunha mensaxe, é porque debe ser máis veraz que a doutro que non se molesta ou pode refutala.
Manuel Iturra
Manuel Rolando Iturra Urrutia, nado en Temuco o 23 de xuño de 1984, é un exfutbolista chileno. Xogaba de centrocampista defensivo e foi internacional coa selección chilena.
Casa da Moeda de Paquistán
Historia
Os obxectos que produce non se limitan ás moedas e os billetes de Paquistán, senón que tamén se estende ás medallas oficiais, as condecoracións militares e os selos de correos do país. Así mesmo, a compañía encárgase de refinar o ouro e convertelo en barras de cinco quilogramos para o Banco Estatal de Paquistán.
Fernando Castro Paredes
Fernando Castro Paredes, nado no ano 1975 en Tapia de Casarego (Asturias), é un escritor galego. Exerce como profesor no IES Fernando Blanco de Cee.
Revolución guna
Consecuencias
O 16 de setembro de 1938, a través da Lei 2 creouse a comarca indíxena de San Blas, logo chamada Kuna Yala en 1998 e Guna Yala en 2010. Coa creación da comarca, empezouse a consolidar a protección dos costumes e lingua do pobo guna.
Buxán, Louredo, O Saviñao
Buxán é un lugar da parroquia de Louredo no concello do Saviñao, na comarca da Terra de Lemos.
Auga seca (serie de televisión)
A serie
Para Espalha-Factos: ''É precisamente desta mistura de sonoridades entre o português e o galego que a série vai viver, contando também com atores da Galiza no elenco. Outra das misturas bem patentes no projeto é a dos negócios ilegais do tráfico de armas com o mundo empresarial''.
Episodios
Emitido na RTP1 o 17 de xaneiro de 2020 e na TVG o 2 de febreiro de 2020 (8,1 de audiencia e 68.000 espectadores ).
Afonxe, Marrube, O Saviñao
Afonxe é un lugar da parroquia de Marrube no concello do Saviñao, na comarca da Terra de Lemos.
Masacre de Badaxoz
Fondo
O outro pobo onde asasinaron a dereitas foi en Almendralexo. Alí as columnas rebeldes atoparon unha maior resistencia que noutros lugares e os milicianos levaron a cabo a ameaza de que queimarían os dous edificios onde gardaban os prisioneiros da dereita se as tropas rebeldes entraban na vila. 28 deles morreron. A resposta foi bombardear e queimar a igrexa en cuxa torre se atrincheiraran 50 milicianos. Seguiu unha terrible represión. Varios centos de persoas foron fusiladas, entre elas 100 mulleres que, antes de ser executadas, foron violadas e humilladas ao ser rapadas e obrigadas a beberen aceite de rícino. Os xornalistas portugueses que seguían as columnas referíronse a Almendralejo como «esta cidade maldita».
Tras a ocupación de Mérida o 11 de agosto, as columnas do tenente coronel Juan Yagüe viraron cara ao oeste para se dirixir a Badaxoz. Yagüe ordenou ás novas autoridades locais que el mesmo nomeou: «No dejéis a ningún dirigente de izquierdas vivo». Así, en Puebla de la Calzada, 29 homes e unha muller foron fusilados polos falanxistas que, antes de matala, tiñan afeitado o cabelo e obrigados a beber rícino. En Montijo foron fusilados 14 presos, entre eles o alcalde, ao que tamén lle confiscaron as súas terras ―nos meses e anos seguintes foron asasinadas unhas 100 persoas―. En Torremayor, un grupo de matóns falanxistas asaltaron a localidade e detiveron e asasinaron a tres membros do Comité da Fronte Popular, tras un simulacro de "xuízo" presidido polo líder dos matóns. En Talavera la Real, onde un grupo de milicianos tomara reféns na fuxida a 23 dereitistas e 21 deles foron asasinados a un quilómetro da localidade, a represión foi brutal, xa que foron executadas unhas 250 persoas.
Testemuñas
O testemuño achegado pola miliciana das Juventudes Socialistas Unificadas, María de la Luz Mejías Correa dá unha idea da magnitude da matanza:
Disputas sobre os feitos
Un dos primeiros en denunciar os fallos de la obra de McNeill-Moss foi Arthur Koestler en Spanish testament publicado tamén en Londres en 1937. Nesta publicación denunciou que se manipularan as novas que publicaran Berthet, Dany ou Neves. Francisco Espinosa Maestre sinala que o engano de The legend of Badajoz se sustentaba en que moi poucos ingleses coñecían a imprensa portuguesa.
As cifras das vítimas
As cifras máis elevadas son as estimadas pola Asociación para a Recuperación da Memoria Histórica, que realiza a tarefa de localizar fosas comúns das vítimas da represión, posto que sostén que o número de vítimas en Badaxoz oscila entre 4.000 e 9.000 Unhas cifras que Francisco Espinosa Maestre considera "excesivas" e que tamén carecen de "ningún apoio".
Taguspark
Historia
O nome Taguspark provén do nome en latín do río Texo (Tagus) xunto co termo inglés park (parque). Foi o primeiro parque tecnolóxico a nacer en Portugal, no ano de 1992.
Carnitas
Preparación
Cando se frite a carne, engádense varios líquidos como Coca-Cola, zume de laranxa, cervexa ou auga. Estes últimos ingredientes danlle ao prato un ton dourado característico.
Taguspark
Localización
Encóntrase na vila de Talaíde, Porto Salvo, no extremo noroeste do concello de Oeiras, fronteiro aos concellos de Sintra e Cascais, na subrexión Grande Lisboa en Portugal.
Actividade
ISQ Group, Portugal Telecom, Novo Banco, Millennium BCP e MIPS Technologies, que son representados pola súa subsidiaria Chipidea.
Masacre de Badaxoz
Homenaxes
No ano 2002 levouse a cabo a demolición da antiga praza de touros e no lugar construíuse o novo Palacio de Congresos de Badaxoz, inaugurado en 2006 No edificio situouse unha escultura en lembranza das vítimas, obra de Blanca Muñoz, cuxa sombra forma liñas inconexas pero debuxa unha espiral cada 14 de agosto.
Consenso científico
Politización da ciencia
Certos dominios, como a aprobación de certas tecnoloxías para o consumo público, poden ter amplos efectos humanos e económicos con grandes repercusións políticas e poderían ir mal coas predicións dos científicos. Porén, ata agora como se espera que a política nun determinado campo reflicta o coñecemento e os datos pertinentes e os modelos ben aceptados das relacións entre os fenómenos observables, hai poucas alternativas boas para os políticos distintas de confiar no que pode grossso modo denominarse 'o consenso científico' para guialos no deseño da poítica a seguir e a súa aplicación, polo menos en circunstancias nas que a necesidade de intervención política é obrigada. Aínda que a ciencia non pode proporcionar unha 'verdade absoluta' (ou incluso no caso contrario un 'erro absoluto') a súa utilidade está unida coa capacidade de guiar as políticas na dirección de incrementar o ben público e evitar os prexuízos públicos. Visto desta maneira, a demanda de que a política dependa soamente do que está probado pola "verdade científica" sería unha prescrición da parálise política e na páctica sería avogar pola aceptación de todos os custos e riscos cuantificados e non cuantificados asociados coa inacción política.
Epiponinos
Xéneros
A tribo comprende os xéneros seguintes:
Xenocidio pipil do Salvador
miniatura|250px|Vítimas amoreadas pola Garda Nacional do Salvador en Izalco, 1932. O xenocidio pipil do Salvador foi un proceso sistemático de exterminio das comunidades pipís do Salvador, levado a cabo polo estado salvadoreño entre 1932 e 1944, sendo os primeiros meses os máis intensos e provocándose nestes a maior cantidade de vítimas. O resultado foi a práctica extinción da etnia pipil e a súa cultura e lingua, ademais de dar inicio a unha ditadura militar autárquica de 12 anos que supuxo o comezo dos réximes militares salvadoreños.
Graeme Allwright
O debut con éxito do cantante
Animado polos amigos de Saint-Étienne amantes do blues, subiu a París a principios dos anos 60 e cantou en cabarets (en particular en La Contrescarpe onde cantou «sete noites de sete sen cobrar un can»). As condicións eran duras. A miúdo perfeccionaba as súas cancións con amigos de pintores ou escultores en La Ruche en Montparnasse. Daquela acompañábao o guitarrista de Saint-Étienne Genny Detto. No Centro americano do Boulevard Raspail encontra a dous músicos de folk tradicional. O seu talento seduce a Colette Magny, que o presenta a Mouloudji. Este último empuxouno a gravar o seu primeiro disco, Le Trimardeur, producido por Marcel Mouloudji en 1965 cando Graeme tiña 39 anos. Despois tivo un primeiro contrato con Philips, e os seus dous álbums de 1966 e 1968, en tons de canción-protesta, levárono á cabeza entre a xente nova. miniatura| Graeme Allwright en concerto en 1978. En 1970, tras os dous discos que o levaron á fama, produciu dous álbums en inglés, A Long Distant Present From Thee... Becoming e Recollections, pouco coñecidos (en particular porque, fóra dalgúns títulos en recompilacións, estes álbums nunca se volveron publicar en formato dixital). O primeiro destes discos, que pon música a textos de William Shakespeare, desenvolve un xénero folk psicodélico, en nidio contraste co período anterior de Graeme Allwright, mentres que o outro álbum contén algunhas das súas propias cancións interpretadas en inglés.
Robert Wallace McLachlan
Traxectoria
McLachlan foi un prolífico investigador acerca da moeda e a medalla do Canadá, que publicou tanto en monografías como en numerosos artigos nas máis prestixiosas revistas numismáticas do momento.
Run (filme de 2020)
Run é un filme estadounidense de 2020 dirixido por Aneesh Chaganty e escrito por Chaganty e Sev Ohanian. O filme está protagonizado por Kiera Allen como Chloe Sherman, unha adolescente con discapacidade educada na casa que comeza a sospeitar que a súa nai Diane (Sarah Paulson) garda un escuro segredo sobre a súa educación.
Orella de Xudas
Hábitat
O corpo frutífero adoita aparecer no outono en lugares húmidos, despois das choivas, pero ocasionalmente pódese encontrar na primavera e no verán.
Medicinais
Ten propiedades antibióticas e antiinflamatorias.
Benjamin Compaoré
Traxectoria
No Campionato Europeo de Atletismo de 2014, celebrado en Zúric, gañou a medalla de ouro en triplo salto, chegando até os 17,46 m, superando aos atletas rusos Lyukman Adams (prata, con 17.09 m) e Aleksey Fyodorov (bronce, con 17,04 m.
Kevin Lorenzo
Kevin Lorenzo, nado en Xixón en 1991, é un actor galego.
Fred Bassetti
Obra
Bassetti foi arquitecto, profesor e un dos principais contribuíntes ao enfoque rexional da arquitectura moderna durante as décadas de 1940 até 1990.
Kevin Lorenzo
Traxectoria
Kevin Lorenzo iniciou a súa formación teatral no ano 2006, pasando por diversas escolas de arte dramática. Compaxina diversos traballos con cursos de profesionais como Jhon Strasberg, Carlos Villarino ou Marcos Orsi. Completou a súa formación con seminarios de interpretación ante cámara dirixidos por Jorge Saavedra e Chema Gagino, entre outros. Obtivo as mencións como actor destacado nos anos 2013 e 2016 no certame de teatro Candilejas Don Bosco. Tamén tomou clases de radio, loita escénica e natación, faceta que aínda desenvolve a día de hoxe.
Benjamin Compaoré
Vida persoal
O 27 de novembro de 2020, o Tribunal Penal de Créteil condenou a Benjamin Compaoré a unha condena de 6 meses de prisión suspendida por violencia de xénero. O deportista cometera violencias contra a súa cónxuxe entre agosto de 2019 e marzo de 2013.
Desde 2021 é a parella de Ana Peleteiro. En xullo de 2022 Compaoré pediulle de casar a Peleteiro.
Juan Manuel Dios Oubiña
Traxectoria
O 21 de novembro de 1996 a Consellería de Xustiza aprobou un decreto polo cal facía efectiva a segregación da Illa de Arousa de Vilanova de Arousa, constituíndose posteriormente unha comisión xestora integrada por 11 membros en proporción ós resultados das municipais de 1995 na Illa. Desta forma, Arousa Unida lograba 9 representantes e o PPdeG 2. Os edís de Arousa Unida dimitiron como edís en Vilanova sen cubrir as vacantes. Desta forma, o 1 de xaneiro de 1997 o concello insular botaba a súa andadura oficial sendo elixido Dios Oubiña presidente da comisión xestora. De cara ás municipais de 1999 optou por non presentarse á reelección e retirarse da política, encabezando o PSdeG-PSOE o xove economista José Manuel Vázquez Vázquez, o cal logrou a alcaldía.
Guillaume-Antoine Olivier
Traxectoria
En 1792 marchou co seu colega Jean-Guillaume Bruguière para unha gran viaxe de seis anos ao Oriente Medio visitando o Imperio otomán, Persia e Exipto. Reuniu unha colección considerábel e regresou a Francia en 1798.
Arsenio Hall
Primeiros anos
Fillo de Anne e Fred Hall, un ministro bautista. Asistiu á escola secundaria en Warrensville Heights, Ohio. Despois de graduarse, asistiu á Universidade de Ohio, onde estivo no equipo de conferenciantes con Nancy Cartwright e Leon Harris. Despois trasladouse á Universidade Estatal de Kent (Kent State University).
A Vendanova, Mourelos, O Saviñao
A Vendanova é un lugar da parroquia de Mourelos no concello do Saviñao, na comarca da Terra de Lemos.
Kūkai
Traxectoria
Durante 819 comezou a construción dun gran templo na montaña de Koya ou Koyasan. O seu coñecemento relixioso e cultural acreditouno como un dos precursores do silabario katakana. Foi coñecido como un gran poeta e mestre de caligrafía. É un dos autores que compilou o dicionario máis antigo do Xapón. Creou unha importante ruta de peregrinación circular que percorría toda a illa de Shikoku e que consistía en visitar 88 templos. As lendas da súa sabedoría atópanse por todo o Xapón.
Bonnie Prince Charlie
Biografía
Animado polos xacobitas, dirixiu o levantamento de 1745. Acompañado de moitos clans das Highlands, conquistou Escocia e o norte de Inglaterra. Non obstante, cando estaba a piques de tomar Londres, tivo que regresar a Escocia e dirixir un exército dirixido polo fillo de Xurxo II para gañar e fuxir da batalla de Culloden.
Medio dólar do Centenario de Alabama
O medio dólar do Centenario de Alabama é unha moeda de prata dese valor facial emitida en 1921 pola Casa da Moeda dos Estados Unidos e cuñada na Ceca de Filadelfia, en conmemoración do centenario da admisión de Alabama na Unión en 1819.
Proceso lexislativo
Os tres proxectos de lei sobre cuñaxe de moedas —Centenario de Maine, Centenario de Alabama e Tricentenario do Peregrino— foron considerados nesa orde pola Cámara de Representantes o 21 de abril de 1920. Mentres se consideraba a peza de Maine, Warren Gard, de Ohio, fixo preguntas sobre as disposicións do proxecto de lei, aínda que non se opuxo á súa aprobación. Cando o proxecto de lei de Alabama chegou á Cámara, Vestal cedeulle a Rainey o tempo para que fose este o que comparecese, quen comezou cunha breve explicación do proxecto seguida dun panexírico moito máis longo da historia do seu estado natal, e a súa conclusión arrancou aplausos. Gard interrogou entón a Vestal e soubo que outra moeda, a do Peregrino, era a seguinte na orde do día da Cámara. Gard expresou a súa preocupación polas moedas conmemorativas: "pola miña vida, que non podo ver que vantaxe ten para unha celebración estatal xuntar unha morea de moedas cun cuño en particular; creo que estas propostas se prestan a serias obxeccións, que, por suposto, deben ser expresadas ao secretario do Tesouro". Vestal accedeu a transmitir as preocupacións de Gard ao secretario Houston. O proxecto de lei de Alabama foi aprobado sen discrepancias e foi seguido polo do Peregrino, que se aprobou, novamente, logo das preguntas de Gard.
Deseño
miniatura|O [[Gobernador, gobernadora|gobernador de Alabama no momento de emitirse a moeda, Thomas Kilby.]]
Hinobíidos
miniatura|240px|Hynobius boulengeri miniatura|240px|Onychodactylus fischeri miniatura|240px|Paradactylodon gorganensis miniatura|240px|Salamandrella keyserlingii
A familia está composta por unhas 59 especies de urodelos primitivos que se distribúen por toda Asia, así como en Rusia.
Filoxenia
As análises de Zhang et al. (2006) sobre a filoxenia e a bioxeografía das salamántigas asiáticas indican que, tras orixinarse o grupo na China, a distribución deste foi primordialmente controlada polos efectos xeolóxicos e climáticos locais, tales como a desertificación de Mongolia e o levantamento da meseta tibetana.
Mary Celeste
Anos finais
thumb|A illa de Gonâve situada no golfo homónimo. O banco Rochelois está no sur da canle entre a illa e terra firme. Cos novos propietarios, o Mary Celeste navegou principalmente por rutas das Indias Occidentais e o océano Índico, habitualmente con perdas económicas. Novas dos seus movementos aparecían ocasionalmente na información marítima dos xornais; en febreiro de 1879 estivo na illa de Santa Helena, tras recalar na procura de asistencia médica para o seu capitán, Edgar Tuthill, que enfermara. Tuthill morreu na illa, o que alimentou a idea de que o barco estaba maldito: era o terceiro capitán en morrer prematuramente. En febreiro de 1880 o navío vendeuse a un grupo de homes de negocios de Boston encabezados por Wesley Gove. Un novo capitán, Thomas L. Fleming, permaneceu no posto ata agosto de 1884 ao substituílo Gilman C. Parker. Durante eses anos, o porto de rexistro do buque cambiou varias veces, antes de volver a Boston. Non existen rexistros das súas viaxes pero os seus novos propietarios lograron beneficios.
Amnesia anterógrada
Etioloxía
Este trastorno neurolóxico prodúcese por lesións en partes do cerebro relacionadas coa memoria, coma o hipocampo. Algúns medicamentos da familia das benzodiacepinas, coma o clonacepam ou o alprazolam, poden provocar síntomas temporais deste tipo de amnesia. Consumir grandes cantidades de alcol nun curto período de tempo poden producir tamén unha amnesia temporal.
Tecnicamente úsase o termo amnesia anterógrada, pois o problema non está na memoria inmediata, senón nos recordos a curto prazo. A memoria de longo prazo non está alterada. Porén, a partir do accidente os recordos recentes non se poderán almacenar. Neste caso non se poderán realizar novas aprendizaxes. Así, fica alterada a memoria explícita (tipo verbal e simbólica), mentres que a memoria implícita adoita ficar intacta.
No cinema
Cada mañá esperta sen lembrar o acontecido o día anterior. Cre que cada día é 13 de outubro de 2002. O seu irmán e o seu pai actúan coma se fose ese día, os aniversarios do pai, para evitar que Lucy sufra e descubra o accidente.
Mary Celeste
Ficción, falsidades e fantasías
En 1924 o Daily Express publicou unha historia dun heroe de guerra naval retirado, o capitán R. Lucy que presentaba como informante un presunto antigo contramestre do Mary Celeste mesmo non habendo ninguén rexistrado con esta función na listaxe da tripulación. Segundo o relato, Briggs mais a súa tripulación aparecen como depredadores: ao veren un vapor abandonado ao garete abórdano e levan as 3500 libras en ouro e prata que había no seu cofre, dividen os cartos, abandonan o Mary Celeste e comezan novas vidas en España. Era unha historia insólita pero tivo ampla aceptación durante algún tempo.
Chambers's Journal no número do 17 de setembro de 1904 suxeriu que un polbo ou lura xigante apañou un a un a todos os ocupantes do barco. E aínda que unha lura xigante pode chegar os quince metros de lonxitude e hai casos documentados de ataques a buques e en teoría podería apañar unha persoa é difícil pensar que se fixera co bote e os instrumentos de navegación
Centro Oceanográfico da Coruña
Construción
miniatura O edificio construíuse entre os anos 1970 e 1978 preto do antigo peirao das Ánimas, cun proxecto do aquitecto Vicente Roig Forné.
Mary Celeste
Memoria popular
Na década de 1930 o misterio do Mary Celeste inspirou dous dramas radiofónicos da BBC, un de L. Du Garde Peach e outro de Tim Healey  e fíxose unha versión teatral da obra de Peach en 1949. . Publicáronse varias novelas, que polo xeral ofrecen explicacións naturais máis que fantásticas, de autores como Richard Rees:, Brian Freemantle: ou Valerie Martin.
Nacionalismo ucraíno
Símbolos
Símbolos do estado nación ucraíno e dos partidos nacionalistas:
Nacionalismo do Ulster
alt=|miniatura|200x200px|A bandeira non oficial da 'Nación do Ulster' proposta polos nacionalistas do Ulster. miniatura|271x271px|Irlanda do Norte (amarelo escuro) dentro do Reino Unido (amarelo claro). O nacionalismo do Ulster é un movemento político de Irlanda do Norte que busca a independencia de Irlanda do Norte do Reino Unido sen unirse á República de Irlanda, converténdose así nun estado independente soberano separado de ambos.
O Carballiño, Ousende, O Saviñao
O Carballiño é un lugar da parroquia de Ousende no concello do Saviñao, na comarca da Terra de Lemos.
O Carballiño, Vilaesteva, O Saviñao
O Carballiño é un lugar da parroquia de Vilaesteva no concello do Saviñao, na comarca da Terra de Lemos.
Nacionalismo uigur
Independentismo de Turquestán Oriental
O movemento independentista de Turquestán Oriental, tamén coñecido como movemento separatista de Xinjiang ou movemento independentista uigur, é un movemento político que procura a independencia da Rexión Autónoma Uigur de Xinjiang. Xinjiang unha grande e pouco poboada rexión autónoma da República Popular da China que se atopa no noroeste do país, fogar dos uigures, que son un pobo de orixe turca e de relixión maioritariamente musulmá. Dentro do movemento, existe un apoio maioritario a cambiar o nome da rexión, xa que "Xinjiang" é percibido polos activistas independentistas como un nome colonial. "Turquestán Oriental" é o nome proposto máis coñecido, así como "Uigurstán".
SDD-AGE
SDD-AGE son as siglas en inglés de Semi-Denaturating Detergent Agarose Gel Electrophoresis ou electroforese en xel de agarosa con deterxente semidesnaturalizante. É un método para detectar e caracterizar grandes polímeros de proteínas que son estables en SDS ao 2% a temperatura dunha habitación, a diferenza da maioría dos grandes complexos proteicos. Este método é moi útil para estudar prións e amiloides, que se caracterizan pola formación de polímeros proteináceos. A agarosa é utilizada para facer o xel, xa que os polímeros resistentes ao SDS son grandes (da orde de 200-4000+ kDa) e non poden entrar no xel de poliacrilamida convencional, que ten poros pequenos. A agarosa, por outra parte, ten grandes poros, o que permite a separación dos polímeros.
John Croker
Medallista e gravador de moeda en Inglaterra
miniatura|300x300px|[[Medalla de prata conmemorativa da Batalla de Rande, na Ría de Vigo (1702), gravada por John Croker.]] En Inglaterra comezou a traballar como xoieiro e medallista, labor polo que empezou a ser moi recoñecido en Londres por parte de persoas influentes, o que o levou a ingresar na Casa da Moeda de Londres (Royal Mint) en 1697 como gravador auxiliar, colaborando con Henry Harris, nunha época en que a ceca estaba a producir un gran número de novos modelos de moedas de prata, de moitas das cales se ocupo persoalmente. Logo do falecemento de Harris en 1704, Croker, foi nomeado como o seu sucesor no posto de gravador xefe da Casa da Moeda de Londres, o 17 de abril de 1705.
Casribeira, Ousende, O Saviñao
Casribeira é un lugar da parroquia de Ousende no concello do Saviñao, na comarca da Terra de Lemos.
Medio dólar conmemorativo do Oregon Trail
O medio dólar conmemorativo do Oregon Trail é unha moeda de prata dese valor facial emitida pola Casa da Moeda dos Estados Unidos entre 1926 e 1939, en conmemoración do sendeiro coñecido como Oregon Trail, utilizado na colonización da costa do Pacífico a mediados do século XIX.
U Thant
Traxectoria política
Co paso do tempo ocupou cargos máis importantes como a dirección de radiodifusión e o secretariado do Ministerio de Información. Entre 1954 e 1957 foi secretario persoal do primeiro ministro U Nu, para quen escribía os discursos e organizaba as viaxes ao exterior. Isto converteuno nun dos seus máis estreitos colaboradores.
Primeiro mandato (1961-1966)
Tendo en conta o risco de que a situación se agravase, o secretario xeral mediou entre os líderes John F. Kennedy e Nikita Khrushchev, solicitando unha suspensión temporal do envío de armas ata que ambas as partes se reunisen. Finalmente, tanto os Estados Unidos como a Unión Soviética chegaron a un acordo que deixaba fóra Cuba e do que a ONU só foi informada a posteriori. Aínda así considérase que Thant axudou a evitar o estoupido dunha guerra mundial entre as dúas maiores potencias da época.
Johnny Briceño
Primeiro ministro de Belize (2020-presente)
O 11 de novembro de 2020, o Partido Popular Unido gañou as eleccións xerais, derrotando ao Partido Democrático Unido liderado por Patrick Faber. Briceño asumiu o cargo de primeiro ministro de Belize o 12 de novembro de 2020. Converteuse así no primeiro primeiro ministro que non é natural da Cidade de Belize.
Concello de Norrköping
Ao longo da costa norte de Bråviken e o lago Glan, o municipio está dividido por unha gran zona de fallas, cunha chaira cultivada no sur e un bosque de coníferas no norte. O río Motala cos seus saltos en Norrköping foi utilizado xa dende a Idade Media por distintas industrias, e durante o século XIX e ata a década de 1970 Norrköping foi un municipio téxtil, producindo en certos períodos ata o 80% da produción téxtil de Suecia. Posteriormente esa industria substituíuse por outros tipos de actividades económicas.
As Pedreiras, Ousende, O Saviñao
As Pedreiras é un lugar da parroquia de Ousende no concello do Saviñao, na comarca da Terra de Lemos.
Clororrespiración
Relación entre a clororrespiración, a fotosíntese e respiración
esquerda|miniatura|Chlamydomonas, unha especie na cal ocorren a clororespiración, a fotosíntese e a respiración.
Experimento de Paredes e Quiles
Engadiuse n-propil galato a estas plantas en déficit hídrico. O efecto resultante foi un incremento dos niveis de fluorescencia da clorofila. Quiles rexistrou un resultado similar na mesma especie de planta cando estaba baixo luz intensa. Este incremento na fluorescencia da clorofila atribúese ao influxo de NAD(P)H na membrana tilacoidal. Isto causaba un incremento do produto secundario, o peróxido de hidróxeno, dentro da membrana tilacoidal.
Conclusión de Paredes e Quiles
Paredes e Quiles concluíron que os cloroplastos baixo estrés de déficit hídrico dependen de procesos como a apetura dos estomas para dispersar o exceso de calor acumulada nos procesos metabólicos. Estes procesos metabólicos son responsables da síntese de enerxía química que se pode conseguir a través da cadea de transporte de electróns da clororrespiración cando se produce unha redución da actividade fotosintética.
Conclusión de Gasulla, Casano e Guéra
center|miniatura|Lique.
Conclusión de Segura e Quiles
Segura e Quiles concluíron que o estrés de frío só induce clororrespiración cando o talo está significativamente arrefriado e simultaneamente as raíces están quentadas comparadas coas plantas Spathiphyllum wallisii en condicións control. Sinalaron que o fotosistema II está presente nos cloroplastos, que os talos posúen, pero dos que as raíces carecen, polo que ao arrefiar o talo (que contén cloroplastos), as cadeas de transporte de electróns do fotosistema II poden entón ser inhibidas e desencadear a redución do conxunto de plastoquinonas e, como resultado, a clororrespiración.
Miscocitarinos
Características
As avespas do xénero Mischocyttarus constrúen un niño relativamente sinxelo. Ás veces, o niño constrúese a un metro do niño de Polistes carnifex.
Casa da Moeda da República Checa
A Casa da Moeda da República Checa (en checo: Česká mincovna) é a compañía privada checa que se encarga en exclusiva da produción de moedas do sistema da coroa checa, en circulación nese país.
Produtos principais
miniatura|[[Medalla elaborada na Casa da Moeda da República Checa (coa marca de ceca C M no exergo)]]
José Taboada Zúñiga
Vida persoal
Casou en 1909 con María de Andrés García Cuenca, e foi pai de María de la Paz e Fernando Taboada de Andrés.
Nacionalismo alxeriano
miniatura|dereita|250px|[[Bandeira de Alxeria.]] O nacionalismo alxeriano foi un movemento político nacionalista definido polas dicotomías alxeriana-francesa, as tensións entre a cultura colonial francesa a a bérber e árabe e as ideoloxías socialista e islamista. O nacionalismo alxeriano xerou símbolos de nacionalidade e segue a evolucionar nas manifestacións actuais que teñen lugar en Alxeria. Este movemento foi inspirado por persoas como Ben Badis e Djamila Bouhired, que foron dous dos principais opositores do goberno colonial francés en Alxeria.
Ermengarda de Tours
Ermengarda de Tours, nada en Alsacia en 804 e finada o 20 de marzo de 851, foi unha emperatriz carolinxia de Occidente, esposa de Lotario I. Era filla do conde Hugo de Tours e da Alta Alsacia (m. 837) e de Ava. En 821 casou con Lotario I (fillo de Luís o Piadoso ) en Thionville (en alemán: Diedenhoffen).
Panasianismo
O panasianismo é unha ideoloxía que promove a unidade política e económica e a cooperación dos pobos asiáticos. Propuxéronse varias teorías e movementos do panasiático, concretamente do leste, sur e sueste asiático. A motivación do movemento foi a resistencia ao imperialismo e colonialismo occidentais e a crenza de que os "valores asiáticos" deberían primar sobre os "valores europeos".
Nacionalismo australiano
A finais do século XX e comezos do século XXI, a noción do nacionalismo australiano foi cooptada por algúns partidos políticos de extrema dereita e grupos xenófobos e neofascistas en Australia, ás veces vinculados ao supremacismo branco.
Escravitude en África
Escravitude en propiedade
A escravitude en propiedade é unha relación de servidume específica onde o escravo é tratado como propiedade do dono. Como tal, o dono é libre de vender, negociar ou tratar o escravo como faría con outros bens, e os fillos dos escravos a miúdo mantéñense como propiedade do dono. Hai evidencias dunha longa historia de escravitude no val do río Nilo e no norte de África, mais a evidencia é incompleta sobre a extensión e as prácticas da escravitude en gran parte do resto do continente antes dos documentos escritos por comerciantes árabes ou europeos, mais pénsase que era común e amplamente abusiva.
Prenda
A prenda ou escravitude por débedas implicaba o uso de persoas como garantía para asegurar o pagamento da débeda. O traballo escravo era realizado polo debedor ou un familiar do debedor, normalmente un fillo. A prenda era unha forma común de garantía na África occidental. Supuña o traslado dunha persoa, ou dun membro da familia desta persoa, para dar servizo a outra persoa que lle proporcionase crédito. A prenda está relacionada, aínda que dun xeito diferente, coa escravitude na maioría dos conceptualismos, de xeito que o acordo podería incluír limitacións, condicións específicas de servizo que se prestarían e que os lazos de parentesco protexerían a persoa da venda como escravo. A prenda era unha práctica común en toda a África occidental antes do contacto cos europeos, incluíndo entre os akan, ewe, gamei, yoruba e edo. En formas modificadas, tamén existía entre os efika, igbo, ijaw e fon.
Comercio transsahariano e do océano Índico
David Livingstone escribiu sobre o tráfico de escravos: «Cambiar os seus males é unha simple imposibilidade [...] Vimos unha escrava disparada ou acoitelada no corpo e estendida no camiño. [Os espectadores] Dixeron que o fixo un árabe que pasara pola mañá cedo por rabia por perder o prezo que dera por ela, porque xa non era quen de camiñar. Pasamos perante unha muller atada polo pescozo a unha árbore e morta [...] Atopámonos cun home morto de fame [...] a enfermidade máis rara que vin neste país parece ser a insensibilidade e ataca os homes libres que foron capturados e convertidos en escravos". Livingstone estimou que 80 000 africanos morrían cada ano antes de chegar ao mercado de escravos de Zanzíbar. Zanzíbar fora o principal porto de comercio de escravos do leste de África e baixo os árabes de Omán no século XIX pasaban pola cidade uns 50 000 escravos cada ano.
Abolición
O continuo movemento antiescravista en Europa converteuse nunha excusa e un casus belli para a conquista e a colonización europea de gran parte do continente africano. Foi o tema central da conferencia antiescravista de Bruxelas de 1889 a 1890. A finais do século XIX, a repartición de África rematou rapidamente co continente dividido entre as potencias imperialistas europeas, e un primeiro pero secundario foco de calquera réxime colonial foi a supresión da escravitude e o tráfico de escravos. En resposta a esta presión, Etiopía aboliu oficialmente a escravitude en 1932, o sultanato de Sokoto aboliu a escravitude en 1900 e o resto da rexión do Sahel en 1911. A finais da era colonial, houbo un éxito abafador neste obxectivo. a escravitude seguía a ser moi activa en África porque gradualmente pasou a unha economía remunerada. Ás veces houbo nacións independentes que intentaron occidentalizar ou impresionar a Europa cultivando unha imaxe de suprimir a escravitude, aínda que, no caso de Exipto, contrataron soldados europeos para a expedición do Nilo de Samuel White Baker. A escravitude non se erradicou en África e aparece normalmente en estados africanos, como Chad, Etiopía, Malí, Níxer e o Sudán, en lugares onde a lei e a orde colapsaron.
Efectos sobre a economía de Europa
Eric Eustace Williams escribiu sobre a contribución dos africanos baseada nos beneficios da trata de escravos e da escravitude, argumentando que o emprego destes beneficios foi utilizado para axudar a financiar a industrialización de Gran Bretaña. Sostén que a escravitude africana era un elemento esencial da revolución industrial e que a riqueza europea era, en parte, o resultado da escravitude, pero que no momento da súa abolición perdera a súa rendibilidade e estaba no interese económico de Gran Bretaña para prohibilo. Joseph Inikori escribiu que o comercio de escravos británico era máis rendible do que cren os críticos de Williams. Outros investigadores e historiadores opuxéronse firmemente ao que se coñeceu como "tese de Williams" no mundo académico: David Richardson concluíu que os beneficios da trata de escravos ascenderon a menos do 1 % do investimento nacional británico, e o historiador económico Stanley Engerman considera que, mesmo sen restar os custos asociados ao tráfico de escravos ou o reinvestimento de beneficios no tráfico de escravos, os beneficios totais do comercio de escravos e das plantacións das Antillas ascenderon a menos do 5 % da economía británica durante calquera ano da Revolución Industrial.
George Stinney
Notas
<div class="reflist" style="-moz-column-count: 3; -webkit-column-count: 3; column-count: 3; list-style-type: decimal;"> <references group="" responsive="0">
Henry Symonds
Traxectoria
Porén, o 12 de febreiro de 1916 deixou o posto no British Museum e abandonou Londres, na procura das súas raíces en Somerset e en Dorset. Este interese xenealóxico levouno a ser o editor, entre 1913 e 1916, de Proceedings of the Dorset Natural History and Antiquarian Field Club. Pouco despois, incorporouse á Sociedade de Arqueoloxía e Historia Natural de Somersetshire, de cuxo consello formou parte desde 1918 e da que foi secretario honorario entre 1920 e 1925. En 1933 publicouse postumamente a súa investigación sobre as orixes xenealóxicas da familia Symonds.
Entre outras entidades asociativas e académicas, Symonds foi membro da Sociedade Numismática de Londres desde 1885 e, logo duns anos de baixa, reincorporouse á entidade en 1909, xa convertida en Royal Numismatic Society, e permaneceu nela ata a súa morte. En 1913 accedeu á súa vicepresidencia e en 1924 foi honrado coa medalla de ouro da sociedade. Tamén foi membro da Sociedade de Anticuarios de Londres (1911).
Otelo Saraiva de Carvalho
Participación no Movemento dos Capitáns
Así e todo, naquel momento, o Movemento aínda tiña como principal obxectivo garantir o prestixio das Forzas Armadas. A situación agravouse polos incidentes en Vila Pery, Mozambique, o 14 de xaneiro de 1974, nos que o exército foi insultado pola poboación, o que provocou moita conmoción tanto no exército como nos medios estranxeiros. Nese momento, preparábase un programa do movemento. Un primeiro borrador foi de José Maria Azevedo, pero o 6 de febreiro de 1974 considerouse insuficiente e nomeouse un comité de redacción, cos nomes de Costa Brás, Melo Antunes, José Maria Azevedo e Sousa e Castro. O 5 de marzo aparece un novo documento político do aínda MOFA, que continuou a ser traballado principalmente por Melo Antunes, asistido, entre outros, por Martins Guerreiro, Vítor Contreiras e Vítor Alves, que o entregou a Otelo a mostrar a Spinola e recibir comentarios del. O documento final da política foi presentado a Otelo e aos demais o 20 de abril de 1974.
Comando das operacións do 25 de Abril de 1974
Entre as distintas decisións que tivo que tomar, xunto cos outros soldados alí presentes (Sanches Osório, Fisher Lopes Pires, Vítor Crespo, García dos Santos, Luís Macedo e outros que chegaron), estaba a aceptación de que era Spínola para recibir o poder das mans de Marcelo Caetano, no canto de alguén do MFA. Spínola telefona directamente a Otelo, que fai a pregunta aos demais que estaban alí, incluídos Vítor Alves e Franco Charais. Otelo autoriza a Spínola a representar ao MFA (coa connivencia dos presentes), algo polo que máis tarde foi criticado por outros membros do MFA, como Vasco Lourenço. Otelo tamén seguiu de preto os acontecementos do Largo do Carmo, despois de ter escrito a orde manuscrita para que Salgueiro Maia comezase a disparar contra o cuartel do Carmo. Os acontecementos, hora por hora, do 25 de abril de 1974 foron relatados por Otelo Saraiva de Carvalho no seu libro titulado O dia inicial: 25 de Abril hora a hora, ademais do xa mencionado en Alvorada em Abril. Tamén protagonizou unha película relatando aquela noite.
Carreira militar
En abril de 1984, nunha reunión ordinaria do Consello de Armas de Artillaría, que constituía o primeiro terzo da lista de tenentes coroneis da arma a ascender, considerouse favorablemente idóneo para o ascenso a coronel. A súa promoción a coronel interrompeuse debido á súa participación no proceso FP-25. Só o 21 de abril de 2009 ascendeu a este rango, con antigüidade o 19 de maio de 1986.
Otelo Saraiva de Carvalho e a Galiza
En 2014 participou na Semana Galega de Filosofía.
Casa da Moeda de Kremnica
Historia
Logo da I guerra mundial, a Casa da Moeda de Kremnica foi a única existente no territorio da República de Checoslovaquia. Mais a ceca viuse moi afectada polas dúas contendas mundiais do século XX. Tras a primeira guerra, o Goberno de Mihály Károlyi ordenou trasladar a Budapest os equipamentos e os depósitos de metais nobres e comezaron a producirse as primeiras moedas coas máquinas defectuosas e os cuños gastados no distrito de Csepel. Mesmo as pezas alí cuñadas en 1922 conservaban aínda a marca de ceca KB, utilizada daquela pola Casa da Moeda de Kremnica.
Troifil, Reiriz, O Saviñao
Troifil é un lugar da parroquia de Reiriz no concello do Saviñao, na comarca da Terra de Lemos.
Pretty Nose
Notas
<references group="lower-alpha"/>
Bustelo, Rosende, O Saviñao
Bustelo é un lugar da parroquia de Rosende no concello do Saviñao, na comarca da Terra de Lemos.
Nicki Nicole
2020-2021: Colaboracións
En xuño de 2021, xunto a Bizarrap e Duki gravan en Miami o track Ya Me Fui; e o 28 de outubro, lanzou o seu segundo álbum "Parte de mi", colaborando con grandes artistas como Trueno, Rauw Alejandro ,Tiago PZK, Nathy Peluso, Becky G e Bizarrap entre outros.
Marcelo Rebelo de Sousa
Marcelo Nuno Duarte Rebelo de Sousa, nado en Lisboa o 12 de decembro de 1948, é un profesor e político portugués que chegou a presidente da República Portuguesa.
Profesor universitario
É Doutor Honoris Causa pola Universidade de Porto desde 2005.
Concello de Nykvarn
Nykvarn é un concello sueco no condado de Estocolmo. A súa capital é a localidade de Nykvarn e en setembro do ano 2022 o municipio tiña unha poboación de 11 651 habitantes.
Co concello de Nykvarn é o do condado de Estocolmo con menos habitantes. Está situado no norte do landskap de Södermanland na ribeira sur do lago Mälaren. Limita ao norte, leste e sur co municipio de Södertälje, no condado de Estocolmo, e ao leste cos concellos de Gnesta e Strängnäs no condado de Södermanland.
Marcelo Rebelo de Sousa
Carreira política e asociativa
Marcelo Rebelo de Sousa ingresou no Partido Socialdemócrata logo da súa fundación en maio de 1974, sendo o primeiro presidente electo da Comisión Política do Distrito de Lisboa (1975-1977) deste partido. En 1975 foi elixido deputado á Asemblea Constituínte, participando no traballo de elaboración da Constitución de 1976, aínda vixente. Posteriormente, colaborou con Francisco Sá Carneiro no proxecto de revisión desa mesma Constitución, na súa versión orixinal, no chamado proxecto Uma Constituição para os anos 80, onde se defendeu un conxunto de reformas dirixidas á democratización do réxime, que incluíu a limpeza da influencia militar nas institucións democráticas, incluída a extinción do Consello da Revolución e a creación do Tribunal Constitucional, o fortalecemento do papel da Asemblea da República e do presidente da República. En 1981 ingresou no VIII goberno constitucional, como primeiro ministro Francisco Pinto Balsemão, como secretario de Estado para a presidencia do Consello de Ministros. En 1982 asumiu o cargo de ministro de Asuntos Parlamentarios, asumindo así a carteira confiada inicialmente a Fernando Amaral. En 1983 formou, dentro do PSD, a Ala Nova Esperança, liderando, xunto a Durão Barroso, José Miguel Júdice, Pedro Santana Lopes e Conceição Monteiro, a oposición interna ao goberno do Bloque Central; unha acción que debía contribuír á renovación interna do PSD, abrindo as portas á candidatura de Aníbal Cavaco Silva, elixido líder no famoso Congreso de Figueira da Foz, en 1985.
EBiblio
eBiblio é un servizo que fai posible o préstamo de contidos dixitais a todos os usuarios con carné das bibliotecas públicas. Pódese acceder a estes contidos a través de diferentes dispositivos dixitais: ordenadores persoais, e-books, tabletas ou teléfonos intelixentes. O servizo promoveuno o Ministerio de Educación, Cultura e Deporte, en colaboración coas comunidades autónomas e ofrece a posibilidade de prestar libros electrónicos, así como prensa diaria, publicacións periódicas e audiolibros.
Servizo e requisitos de funcionamento
Facilita o acceso no catálogo de títulos para escollelos para o préstamo en formato dixital (ePUB e PDF), para ser lidos en calquera dispositivo electrónico.
María Galindo
Traxectoria
Autodeclarouse lesbiana. Nos seus temperáns anos de militancia social, vinculouse a esquerdistas ultrarradicais como Álvaro García Linera, a quen María Galindo defendeu cando foi procesado por subversión e terrorismo.
O 2006 lanza a súa candidata á Asamblea Constituyente polo Movimiento Bolivia Libre (MBL) como un acto simbólico e de crítica ao proceso mesmo. Neste contexto, redacta e publica, xunto co Movemento Mujeres Creando, La Constitución Política Feminista del Estado.
En 2013 publicou No se puede descolonizar sin despatriarcalizar no que critica o patriarcado como base de toda dominación, incluíndo o racismo.
Nacionalismo estadounidense
miniatura|275x275px|[[Bandeira dos Estados Unidos de América|Bandeira dos Estados Unidos.]] O nacionalismo estadounidense é unha forma de nacionalismo cívico, cultural, económico ou étnico
Twee pop
Movementos relacionados
O cuddlecore é un movemento que xurdiu como consecuencia do twee pop e que foi brevemente prominente a mediados dos anos 90. Esta etiqueta describe un estilo marcado polas harmonías vocais e as as melodías pop sobre un acompañamento musical de estilo punk. As bandas de cuddlecore foron normalmente, aínda que non sempre, bandas de mulleres e representaban esencialmente unha variación máis orientada cara o pop da escena riot grrrl contemporánea.